โรงเรียนสวรรค์อนันต์วิทยา

โรงเรียนสวรรค์อนันต์วิทยา (Sawanananwittaya School; ย่อ: ส.อ./SW) เป็นโรงเรียนมัธยมศึกษาขนาดใหญ่พิเศษประจำอำเภอสวรรคโลก จังหวัดสุโขทัย และเป็นหนึ่งในสามโรงเรียนประจำจังหวัดสุโขทัย ร่วมกับโรงเรียนสุโขทัยวิทยาคมและโรงเรียนอุดมดรุณี สังกัดสำนักงานเขตพื้นที่การศึกษามัธยมศึกษาสุโขทัย สหวิทยาเขตศรีสวรรค์ สำนักงานคณะกรรมการการศึกษาขั้นพื้นฐาน กระทรวงศึกษาธิการ และเป็นโรงเรียนหลวงแห่งแรกของจังหวัดสวรรคโลก มีอายุเก่าแก่กว่า 128 ปี
== ประวัติโรงเรียน ==

ในปี พ.ศ. 2438 (ร.ศ.114)  ในสมัยที่อำเภอสวรรคโลก มีฐานะเป็นจังหวัดสวรรคโลก ภายใต้การปกครองของมณฑลพิษณุโลก ในสมัยที่พระยาสุรสีห์วิสิษฐศักดิ์ ยังดำรงตำแหน่งสมุหเทศาภิบาลของมณฑลพิษณุโลก ได้มีการจัดตั้งโรงเรียนชายประจำจังหวัดสวรรคโลก ขึ้นมาเป็นครั้งแรก โดยใช้ชื่อว่า โรงเรียนบัณฑิตสภา ตั้งอยู่บริเวณกึ่งกลางระหว่างศาลากลางจังหวัดสวรรคโลกและศาลจังหวัดสวรรคโลก มีครูใหญ่คนแรก คือ หลวงศาสนนิเทศก์
ต่อมาในปี พ.ศ. 2440 ได้มีการตัดสินใจที่จะย้ายที่ตั้งโรงเรียนบัณฑิตสภา ไปอยู่ ณ ที่ดินเหนือวัดสว่างอารมณ์วรวิหาร บริเวณริมแม่น้ำยม โดย พระสีหะสงคราม ปลัดเมืองสวรรคโลก ในขณะนั้น ได้จัดการเรี่ยรายเงินจากข้าราชการและประชาชนเพื่อสร้างโรงเรียนบันฑิตสภาแห่งใหม่ และต่อมาในปี พ.ศ. 2442 ได้ขอรับพระราชทานนามโรงเรียนใหม่ จากพระบาลสมเด็จพระจุลจอมเกล้าเจ้าอยู่หัว โดยได้ทรงพระราชทานนามว่า สวรรควิทยา โดยใช้นามของเมืองสวรรคโลกเป็นนามมงคล เมื่ออาคารได้ก่อสร้างแล้วเสร็จ จึงได้ย้ายมาพร้อมกับการใช้ชื่อโรงเรียนว่า โรงเรียนสวรรควิทยาต่อมาในปี พ.ศ. 2565 พระยาสุรินทร์ ผู้ว่าราชการจังหวัดสวรรคโลก ได้มีการจัดตั้งโรงเรียนสตรีประจำจังหวัดสวรรคโลกขึ้นมา โดยใช้ชื่อว่า โรงเรียนอนันตนารี เป็นทำการสอนเมื่อวันที่ 12 พฤษภาคม พ.ศ. 2465 ในความควบคุมของพระยาสุรินทร์ และมีนางสาวเนื่อง บิณฑดิษฐ์ เป็นครูใหญ่คนแรกได้ทำการสอนอยู่ เดิมทีใช้อาคารเรียนเดิมอาศัยพลับพลา(ปัจจุบันคือที่ตั้งของสถานีตำรวจภูธรอำเภอสวรรคโลก) จนกระทั่งปลายปี พ.ศ. 2466 จึงได้ย้ายไปเรียนรวมกับโรงเรียนสวรรควิทยา
พ.ศ. 2467 ได้ก่อสร้างอาคารขึ้นใหม่ในบริเวณวัดสว่างอารมณ์วรวิหารและแยกโรงเรียนอนันตนารี ออกจากโรงเรียนสวรรควิทยา มาอยู่ ณ อาคารที่ได้ก่อสร้างใหม่ถาวร ปัจจุบันคือที่ตั้งของ เมรุของวัดสว่างอารมณ์
พ.ศ. 2475 โรงเรียนได้มีจำนวนนักเรียนและวิชาที่สอนมากขึ้น ประกอบกับโรงเรียนตั้งอยู่บริเวณริมแม่น้ำยม ทำให้น้ำเซาะฝั่งตลิ่งพัง ทำให้ได้ย้ายที่ตั้งโรงเรียนมาตั้งอยู่ข้างหลังวัดสว่างอารมณ์วรวิหาร
ต่อมาในวันที่ 17 เมษายน 2482 ทางราชการ ได้มีการเปลี่ยนแปลงชื่อจังหวัดสวรรคโลก เป็นจังหวัดสุโขทัย และเปลี่ยนแปลงชื่ออำเภอเมืองสวรรคโลก จังหวัดสุโขทัย เป็น อำเภอสวรรคโลก ทำให้โรงเรียนสวรรควิทยาและโรงเรียนอนันตนารี หมดสถานะเป็นโรงเรียนประจำชาย-หญิงจังหวัดสวรรคโลก และมีสถานะเป็นโรงเรียนชาย-หญิงประจำอำเภอสวรรคโลกแทน
พ.ศ. 2480 โรงเรียนอนันตนารีได้ย้ายที่ตั้งไปบริเวณที่ดินท้ายจวนพระยาสวรรคโลก(มั่ง วิชิตนาค) ได้ตั้งอาคารขึ้นแห่งใหม่และใช้อาคารแห่งนั้นจัดการเรียนการสอนเรื่อยมา
ต่อมาในปี พ.ศ. 2488 ครบรอบ 50ปี การก่อตั้งโรงเรียนสวรรควิทยา ในสมัยนายเจริญ ฐิตาภา วิทยศักดิ์ เป็นครูใหญ่โรงเรียน ได้มีการก่อสร้างอาคารแห่งใหม่เพิ่มขึ้น รวมไปถึงการจัดตั้งหอวิทยาศาสตร์ขึ้นมาสำเร็จแห่งแรกในจังหวัดสุโขทัย

ปี พ.ศ. 2509 ได้ย้ายที่ตั้งโรงเรียนมาอยู่บริเวณ ตำบลย่านยาว อำเภอสวรรคโลกแทน เนื่องจากที่ดินเดิมคับแคบไม่สามารถขยายพื้นที่ได้
ในวันที่ 23 เมษายน 2513 กระทรวงศึกษาธิการได้มีประกาศรวม โรงเรียนสวรรควิทยา และโรงเรียนอนันตนารี เป็นโรงเรียนสหศึกษาเพียงแห่งเดียว ใช้ชื่อใหม่ว่า สวรรค์อนันต์วิทยา เป็นการรวมชื่อสองโรงเรียนเข้าด้วยกัน โดยย้ายนักเรียนหญิงจากโรงเรียนอนันตนารีไปเรียนรวมกับนักเรียนชายโรงเรียนสวรรควิทยา โดยใช้ที่ตั้งเดิมของโรงเรียนสวรรควิทยาช่วงแรกเปิดการสอนในระดับมัธยมศึกษาตอนต้น
ต่อมาในปี พ.ศ. 2515 ได้รับอนุมัติให้เปิดเรียนระดับชั้นมัธยมศึกษาตอนปลาย
ปัจจุบันโรงเรียนสวรรค์อนันต์วิทยาเป็นหนึ่งในสามโรงเรียนประจำจังหวัดสุโขทัยร่วมกับโรงเรียนสุโขทัยวิทยาคมและโรงเรียนอุดมดรณี มีจำนวนนักเรียนและบุคลากรทางการศึกษามากเป็นอันดับสองของจังหวัดสุโขทัย
== ข้อมูลทั่วไป ==
ชื่อภาษาอังกฤษ: Sawananan Wittaya School
ตัวย่อ: ส.อ. (ไทย)  SW (อังกฤษ)
ที่อยู่: เลขที่ 87 หมู่ 3 ถนนจรดวิถีถ่อง ตำบลย่านยาว อำเภอสวรรคโลก
จำนวนนักเรียนและบุคลากร: นักเรียน 2,434 คน เเละบุคลากรทางการศึกษา 111 คน
อัตลักษณ์: วิชาการเกริกไกร  มีวินัยในตนเอง
วิสัยทัศน์: มุ่งพัฒนาผู้เรียนให้มีความเป็นเลิศทางวิชาการตามแนวทางมาตรฐานสากล คู่คุณธรรม บนพื้นฐานความเป็นไทย
ตามหลักปรัชญาเศรษฐกิจพอเพียง ภายในปี 2570
ปรัชญา: สุวิชาโน  ภวํ โหติ (ผู้รู้ดี คือผู้เจริญ)
คติพจน์: เรียนดี  ประพฤติดี  การงานดี
เพลง: ลูกสวรรค์ (เพลงมาร์ช), สวรรค์อนันต์วิทยา
=== สัญลักษณ์ประจำโรงเรียน ===
==== ดอกเข็มชมพู ====
เป็นดอกไม้เฉลิมพระเกียรติพระบาทสมเด็จพระจุลจอมเกล้าเจ้าอยู่หัว รัชกาลที่ 5 ที่มีวันพระราชสมภพตรงกับวันอังคาร โดยพระองค์ท่านทรงมีพระมหากรุณาธิคุณหลายอย่างที่ได้กระทำเพื่อชาวเมืองสวรรคโลก ไม่ว่าจะเป็นการพระราชทานชื่อ โรงเรียนสวรรควิทยา, การอนุมัติงบประมาณให้สร้างรถไฟหลวงเข้ามาถึงจังหวัดสวรรคโลก ทำให้โรงเรียนสวรรค์อนันต์วิทยา ได้กำหนดให้ดอกเข็มชมพู เป็นดอกไม้ประจำโรงเรียน เพื่อสืบสานความจงรักภักดีที่พสกนิกรชาวสวรรคโลกมีต่อพระบาทสมเด็จพระจุลจอมเกล้าเจ้าอยู่หัว

==== ต้นคูน ====
เป็นต้นไม้ประจำโรงเรียน เป็นต้นไม้ดั้งเดิมอยู่ในที่ดินปัจจุบันของโรงเรียน ช่วงเวลานั้น ในราวเดือนมีนาคม-เมษายน ดอกคูนจะบานสะพรั่งเป็นสง่ากลางหน้าตึกที่ 5 ในโรงเรียน
== วิชาการและกิจกรรม ==
=== กลุ่มสาระการเรียนรู้ ===
ปัจจุบันโรงเรียนสวรรค์อนันต์วิทยา มีกลุ่มสาระการเรียนรู้ทั้งหมด 8 กลุ่มสาระฯ ประกอบไปด้วย
กลุ่มสาระการเรียนรู้วิทยาศาสตร์และเทคโนโลยี กลุ่มตั้งอยู่ในตึกที่ 2 ชั้นที่ 2 (หมวดวิทย์ฯ) และ ตึกที่ 4 ชั้นที่ 1 ฝั่งซ้าย (หมวดคอมพิวเตอร์)
กลุ่มสาระการเรียนรู้คณิตศาสตร์ กลุ่มตั้งอยู่ในตึกที่ 4 ชั้นที่ 2 ฝั่งขวา
กลุ่มสาระการเรียนรู้ภาษาไทย ตั้งอยู่ในตึกที่ 3 ชั้นที่ 2 ฝั่งขวา
กลุ่มสาระการเรียนรู้ภาษาต่างประเทศ ตั้งอยู่ในตึกที่ 3 ชั้นที่ 2 ฝั่งซ้าย
กลุ่มสาระการเรียนรู้สังคมศึกษา ศาสนาและวัฒนธรรม ตั้งอยู่ตึกที่ 6 ชั้นที่ 2 ฝั่งซ้าย
กลุ่มสาระการเรียนรู้ศิลปะ ตั้งอยู่ตึกที่ 6 ฝั่งซ้าย (หมวดนาฎศิลป์, หมวดดนตรี) และ ตึกศิลปะ (หมวดศิลปะ)
กลุ่มสาระการเรียนรู้การงานอาชีพ ตั้งอยู่ตึกการงานอาชีพ
กลุ่มสาระการเรียนรู้สุขศึกษาและพละศึกษา ตั้งอยู่ที่ตึกที่ 6 ชั้นที่ 1 ฝั่งซ้าย
=== แผนการเรียน ===
ปัจจุบันมีการเปิดการสอนตั้งแต่ชั้นมัธยมศึกษาปีที่ 1 - 6 โดยแบ่งเป็นสองระดับคือ ระดับมัธยมศึกษาตอนต้น ตั้งแต่ชั้นมัธยมศึกษาปีที่ 1 ถึงปีที่ 3 และ ระดับมัธยมศึกษาตอนปลาย ตั้งแต่ชั้นมัธยมศึกษาปีที่ 4 ถึงปีที่ 6
=== งานกิจกรรม ===
==== ร่มคูนเกมส์ ====
กิจกรรมกีฬาสีภายในโรงเรียนสวรรค์อนันต์วิทยา แบ่งออกเป็น 5 สีคือ สีแดง สีส้ม(ส่วนมากเรียกแสด) สีฟ้า สีม่วง และสีเขียว โดยจะจัดเป็นเวลาหนึ่งอาทิตย์ ไฮไลน์ของงานคือ การประกวดขบวนพาเรดและการประกวดกองเชียร์ ที่แต่ละปีนักเรียนแต่ละสีจะสร้างสรรค์รูปแบบกันเอง
==== คาบชุมนุม ====
ชุมนุมจะจัดขึ้นในคาบท้ายของวันพฤหัสบดีทุกอาทิตย์ เป็นคาบที่นักเรียนที่มีความสนใจเดียวกันจะมาพบปะ และเรียนรู้ด้วยกัน โดยจะมีครูเป็นผู้จัดและเป็นที่ปรึกษา โดยแต่ละปีจะมีกิจกรรมชุมนุมให้เลือกไม่ต่ำกว่า 30 ชุมนุม ยกเว้นระดับชั้นมัธยมศึกษาปีที่6 ที่ไม่ต้องลงคาบชุมนุม และนักศึกษาวิชาทหารชั้นปีที่1 (มัธยมศึกษาปีที่4) ที่ทางโรงเรียนจะให้อยู่ในชุมนุมนักศึกษาวิชาทหาร โดยอัตโนมัติ
==== งานเปิดโลกวิชาการ ====
เป็นวันที่ทางโรงเรียนจะเปิดให้บุคคลภายนอกเข้ามาดูงานและกิจกรรมที่จัดขึ้นโดยกลุ่มสาระการเรียนรู้ต่างๆ คล้ายกับกิจกรรม Open House ของมหาวิทยาลัย โดยในงานจะมีการแข่งขันของนักเรียนระดับชั้นประถมศึกษาด้วย
==== กิจกรรมถนนคนเดิน ====
เป็นกิจกรรมถนนคนเดิน จัดโดยกลุ่มสาระการเรียนรู้การงานอาชีพ โดยเปิดให้นักเรียนได้ตั้งร้านขายของตนเอง เพื่อเพิ่มรายได้และเป็นประสบการณ์ให้แก่ตนเอง ภายในงานยังมี การประกวดร้องเพลงและการแสดงอีกด้วย
==== กิจกรรม Open Stage  ====
เป็นกิจกรรมจัดโดยกลุ่มสาระการเรียนรู้การงานอาชีพ เป็นกิจกรรมให้นักเรียนได้แสดงความสามารถด้านการร้องเพลงและ Cover-dance
==== ลูกเสือกองเกียรติยศ ====
เป็นงานกิจกรรมลูกเสือ โดยสามารถสมัครเข้าได้ตั้งแต่มัธยมศึกษาปีที่ 1-3 เป็นกิจกรรมฝึกความเป็นระเบียบและพร้อมเพียงของเหล่าลูกเสือ โดยทุกๆปี จะมีการนำลูกเสือกองเกียรติยศไปแข่งเดินสวนสนามในระดับ อำเภอ จังหวัด และประเทศต่อไป ส่วนมากโรงเรียนสวรรค์อนันต์วิทยาจะได้เป็นตัวแทนของจังหวัดสุโขทัย ไปเดินขบวนสวนสนามที่ราชมังคลากีฬาสถาน กรุงเทพมหานคร
==== นักศึกษาวิชาทหาร ====
โรงเรียนสวรรค์อนันต์วิทยา เป็นศูนย์ฝึกนักศึกษาวิชาทหารในระดับจังหวัด ร่วมกับโรงเรียนสุโขทัยวิทยาคม โดยนักศึกษาวิชาทหารในโซนเหนือของจังหวัดจะเข้ารับการทดสอบเพื่อเป็นนักศึกษาวิชาทหารและเข้ารับการฝึกภาคทฤษฎีประจำปีที่โรงเรียนแห่งนี้
== ทำเนียบผู้บริหาร ==
== พื้นที่เเละอาคารสถาน ==
โรงเรียนสวรรค์อนันต์วิทยา ตั้งอยู่เลขที่ 87 หมู่ 3 ถนนจรดวิถีถ่อง ตำบลย่านยาว อำเภอสวรรคโลก จังหวัดสุโขทัย บนเนื้อที่ที่ครอบครองทั้งสิ้น 134 ไร่ 2 งาน 65 ตารางวา ประกอบด้วย
โรงเรียนสวรรค์อนันต์วิทยา จำนวน 75 ไร่ 1 งาน 41 ตารางวา
พื้นที่ของสมาคมผู้ปกครองและครูฯและสมาคมนักเรียนเก่า จำนวน 53 ไร่ 1 งาน 98 ตารางวา
พื้นที่บ้านพักครู (โรงเรียนอนันตนารี) จำนวน 3 ไร่ 3 งาน 96 ตารางวา
พื้นที่บ้านพักผู้บริหารจำนวน 1 ไร่ 3 งาน 30 ตารางวา
มีอาคารเรียนเเละสถานที่สำคัญได้เเก่

== โรงเรียนสวรรค์อนันต์วิทยา ๒ ==

เป็นโรงเรียนระดับมัธยมศึกษาในอำเภอสวรรคโลก เกิดจากการประชุมหารือกับสภาตำบลคลองยาง ในปี พ.ศ. 2533 เรื่องจัดตั้งโรงเรียนขยายโอกาสทางการศึกษาสนองนโยบายกรมสามัญศึกษา
ต่อมาปี พ.ศ. 2534 โรงเรียนได้เปิดทำการเรียนการสอนโดยเป็นโรงเรียนสาขาของโรงเรียนสวรรค์อนันต์วิทยา  ตั้งแต่วันที่  16  พฤษภาคม  2534  มีครู-อาจารย์จากโรงเรียนสวรรค์อนันต์วิทยาเป็นผู้สอน  ใช้อาคารเรียนชั่วคราวและอาคารเรียนเกษตรโรงเรียนสวรรค์อนันต์วิทยา เป็นสถานศึกษา
ปี พ.ศ. 2536  กรมสามัญศึกษา ได้ประกาศจัดตั้งเป็นโรงเรียนสวรรค์อนันต์วิทยา ๒ ลงวันที่  3  มีนาคม  2536 แยกออกจากการเป็นโรงเรียนสาขาของโรงเรียนสวรรค์อนันต์วิทยา เริ่มแรกยังคงใช้โรงเรียนสวรรค์อนันต์วิทยา จัดการเรียนการสอน ต่อมาได้ย้ายไปตั้งอยู่ที่ ตำบลคลองยาง อำเภอสวรรคโลก จังหวัดสุโขทัย
== ศิษย์เก่าที่มีชื่อเสียง ==
=== โรงเรียนสวรรควิทยา ===
นายกฤช อาทิตย์แก้ว: อดีตผู้ว่าราชการจังหวัดกำแพงเพชร และ อดีต ส.ว.กำแพงเพชร
พลเรือเอกเอกนัย นพคุณ: อดีตผู้บัญชาการกองเรือยุทธการ (ถึงแก่กรรม)
=== โรงเรียนสวรรค์อนันต์วิทยา ===
พ.ต.ท นเรศ นันทโชติ: อดีตผู้บัญชาการตำรวจภูธรภาค ๑
พลเอก ประจวบ สุนทรางกูร: อดีตอธิบดีกรมตำรวจ อดีตรองนายกรัฐมนตรี อดีตรัฐมนตรีว่าการกระทรวงมหาดไทย
ประพาส ลิมปะพันธุ์: อดีตสมาชิกสภาผู้แทนราษฎร แบบบัญชีรายชื่อ สังกัดพรรคชาติพัฒนา อดีตรัฐมนตรีช่วยว่าการกระทรวงเกษตรและสหกรณ์ ในรัฐบาลของนายชวน หลีกภัย และเป็นอดีตเลขาธิการพรรคชาติพัฒนา
พลเอก พนม จีนะวิจารณะ: อดีตผู้บัญชาการกองพลทหารราบที่ ๒ รักษาพระองค์ เจ้ากรมการรักษาดินแดน (ถึงแก่กรรม)
นายสมชาติ ลิมปะพันธ์ุ: นายกเทศมนตรีเมืองสวรรคโลก
รองศาสตราจารย์ ดร.สมบัติ นพรัก: กรรมการสภาผู้ทรงคุณวุฒิ สภาสถาบันการอาชีวศึกษาภาคเหนือ ๔, ที่ปรึกษาสภาคณบดีบัณฑิตวิทยาลัยมหาวิทยาลัยของรัฐ, ที่ปรึกษาสภาคณบดีบัณฑิตวิทยาลัยแห่งประเทศไทย, รักษาการแทนคณบดีคณะวิทยาการจัดการและสารสนเทศศาสตร์ มหาวิทยาลัยพะเยา
== ภาพประกอบ ==

== อ้างอิง ==
สำนักงานเขตพื้นที่การศึกษามัธยมศึกษาสุโขทัย ข้อมูลพื้นฐานโรงเรียน
โรงเรียนสังกัดสำนักงานเขตพื้นที่การศึกษามัธยมศึกษาสุโขทัย
โรงเรียนมัธยมศึกษาประจำอำเภอในจังหวัดสุโขทัย
โรงเรียนมัธยมศึกษาขนาดใหญ่พิเศษ
โรงเรียนในจังหวัดสุโขทัย